بجد الاسك ليه فضل فى بداية اصلاح كان .ربنا يجزيكوا خير,لكن انا لحددلوقتى مش عندى الجراءة ابطل اسلم على الناس ,مش بسمع مسلسلات ولا اغانى بس لو حد من اخواتى بيسمع وانا معدية ممكن اسمع حبة, والافراح العادية بروح خصوصا ان غالبية اهلى افرحهم كده,انا تقريبا ما بين اضطراب فى الحاجات ديه وخايفة اتنكس اكتر
الحمد لله، أعانك الله وسددك .. الإنسان دائمًا في معركة مع نفسه وهواه، مش من الحكمة إنك تخسري الأراضي اللي كسبتيها علشان بتحاولي وتخسري في أراضي تانية .. أهم حاجة .. عضي ع الخير اللي بقيتي بتعمليه بالنواجذ، ثم جاهدي نفسك في الباقي .. مسألة السلام والأفراح شكة دبّوس، مرة والتانية وبعدين هيتعرف عنك ومحدش هيضغط عليكي بعدها إن شاء الله .. خدي قرار جرئ، وقدمي رضا الله على نظر الناس أو زعلهم .. في مسألة السلام، دايمًا سيبي مسافة كبيرة، يعني من على بُعد سلّمي بتحفظ، ولو اللي قدامك رخّم اعتذري بالذوق، مع الوقت محدش هيضع نفسه في الموقف ده، وهتنتهي مشاكله تمامًا إن شاء الله .. في الأفراح، نفس الكلام، قرار جرئ واعمليها مرة بود شديد، يعني روحي سلمي قبل بداية المعازف والاختلاط ونحوه، وزوري العروسة بعدها مثلا بهدية كويسة علشان محدش يفتكر إن فيه حاجة، وبعد كده لما حد يكلمك في أفراح بعد كده قولي إنه حرام ثم جملة (وبعدين سوسن تقولي عليا إيه دلوقتي؟! إني مرحتش فرحها علشان حرام ورحت فرح تهاني علشان حلال؟!! أبدًااا) .. وهكذا !